Den Vest-Sjællandske Avis, 1832-02-18
Grev Orlows Mission, skriver man videre fra Berlin, er forresten skildret i den Petersborgske Avis, som aldeles fredelig, hvilket har frembragt den gunstigste Virkning paa Statspapirene, især paa de Russiske, som ere stegne en Procent. Greven skal være forsynet med de meest udstrakte Fuldmagter, saa han kan handle uden at indhente videre Jnstruktioner. J Hamborg vilde man vide, at det Preussiske Hof har allerede ratificeret Tractaten af 15de Novbr. med nogle Restriationer; hvormed man bringer et andet Rygte i Forbindelse, det at den Preussiske Armee skal sættes paa Fredsfod; men det ene Rygte er vel ligesaa sikkert som det andet. Man har ogsaa for længe siden og ofte fortalt, at den Østerrigske Armee skulde reduceres, og nu er der bekiendtgjort ved en Haandskrivelse fra Keiseren til Hof krigsraadet, at ikke allene alle Reductioner skulle standses, men endog at alle 12 Jæger=Batailloner, skulle completteres. Hermed kan det Svar forbindes, som den Østerrigske Keiser har givet Jndenlandsk Ministeren Greve Mitrovski, da han udbad sig Hs. Majestæts Ordrer med Hensyn til de Festiviteter, som skulle holdes over hele Riget den 1ste Marts i Anledning af Hans Thronbestigelse for 40 Aar siden paa denne Dag. Dette Svar lød saaledes: at det var Ham kiærest om Hans Undersaatter vilde bede for Ham til Gud paa denne Dag; men om Fester og Glædesbeviisninger vilde han ikke høre noget under saa kritiske Tidsomstændigheder. - Det vækker ikke en ubillig Opsigt at Feldmarskal Paskewirsch er under disse Omstændigheder afreist fra Warschau til Petersborg og har overdraget Commandoen i sin Fraværelse til Gen. Witt. Det er vist nok at den Russiske Garde er paa Tilbagemarschen til Petersborg og har den 9de Decbr. passeret. Riga, hvoriblandt ogsaa en halv Eskadron Kaukasiske Tscherkasser; Mahomedanere, bevæbnede med Pile og Buer og i en besynderlig glimrende Panserdragt; men 80,000 Mand Russiske Tropper staae desuagtet concentrerede i Polen, hvis Skjebne og Bestemmelse man ikke veed, men den Polske National-Cocarde og militaire Orden ere afskaffede. Uagtet den Russiske Armee har lidt meget i det sidste Feldtog, saa er den dog bleven retableret med stor Energie og skal aldrig have været i en bedre Tilstand, mere complet og meere øvet end paa nærværende Tid. Man kan ikke heller forvente andet; en saa stor Crisis udkræver store Demonstrationer. De vestlige Magter have ratificeret Tractaten; men deres indvortes Tilstand synes for Øieblikket at være saaledes beskaffen, at man maatte antage en Krig, at være høist ubeleilig for dem. Er Talen om England, saa hedder det derfra, at Ministeriet er i stor Pengeforlegenhed ved det sidste Aars Deficit i Statsindtægterne paa 4 Millioner Pd. St. Skatkammeret skal være saa blottet for Contanter, at Embedsmændene ikke altid kunne faae deres Gager udbetalte, og Regieringen maae snart til at hielpe sig med Skatkammerbeviser. - Jrlands Tilstand er saaledes beskaffen, at det er høist fornødent at en Armee paa 15000 Mand bliver sendt dertil foruden de mange Tropper, som allerede ere i Landet. Den tiltagende Nød tvinger Jndvaanerne til Udvandring, og de Udvandredes Antal skal i 1831 have været dobbelt saa stort som i 1830. - Ved Hoffet siger man at der cabaleres af al Magt imod Reformbillen af den Kongelige Familie og af alle Stormænd, og Kongen skal være derved den eneste Reformer. Paa den anden Side er Folket høist utaalmodigt over at Forhandlingerne og Reformbillen faaer ingen Ende i Underhuset, og at nye Peers blive ikke creerede i Overhuset for at sætte billen der igiennem, og en Explosion kan forventes ved den mindste Udsigt til at billen falder igiennem. - Henvender man sine Øine paa Frankerige, saa er Tilstanden der ikke mindre forvirret og truende. Departementet Vendee er i fuldt Oprør; henimod 80 Embedsmænd have maattet tage Flugten fra Landet til Stæderne. Det Carlistiske Partie griber meget omkring sig, er vel forsynet med Penge, og begynder at blive foruroligende for Regieringen. Republikanismen har forrykket Ungdommens Hierner; Spliden i Kammeret bliver stedse større. Det skulde derfor synes at være paa den rette Tid for Aristokratiet i Europa at gaae angrebsviis tilværks imod Folkepartiet; og dog kunde det maaskee blive høist misligt; thi naar Nationerne ere i en convulsivisk Tilstand, saa ere de farligst at røre ved ligesom enkelte Mennesker; der ligge store Kræfter i den menne skelige Natur, naar de sættes i Bevægelse. Den Franske Regiering bereder sig imidlertid til Krig. Lyon befæstes paa det stærkeste; mange Regimenter skulle afmarschere fra Paris for at forstærke Leieren i Norden. J Belgien arbeides af alMagt i Arsenalerne for at sætte Artilleriet i en kraftfuld Tilstand. Uagtet disse krigerigske Udsigter har de Deputeredes Kammer kun bevilget Krigsministeren 8 Mill. Franker af de 19, han forlangte; han erklærede derved, at han vilde indkomme med en nye Fordring, naar Omstændighederne maatte udkræve det.